2. ปัจจัยความเสี่ยง

ความเสี่ยงของตลาดในประเทศ

ความต้องการยางมะตอยสูงขึ้นอย่างรวดเร็วในไตรมาสที่สี่จากมาตรการกระตุ้นเศรษฐกิจของภาครัฐ
ในโครงการ “ไทยเข้มแข็ง” ผ่านโครงการถนนไร้ฝุ่นและโครงการบูรณะ ซ่อม
สร้างถนนทั่วประเทศ
ทำให้มีปริมาณความต้องการยางมะตอยเพิ่มขึ้นเร็วกว่าปริมาณยางมะตอยที่ผลิตได้ในประเทศจึงส่งผลให้ราคายางมะตอยเฉลี่ยของปี
2552 สูงขึ้นจากปี 2551 ถึงร้อยละ 40
ราคายางมะตอยที่สูงขึ้นนั้นมีผลกระทบโดยตรงต่อโครงสร้างงานของผู้รับเหมาเนื่องจากราคากลางที่กำหนดโดยภาครัฐไม่สามารถจะปรับขึ้นรับกับราคาที่สูงขึ้นได้
ในกรณีดังกล่าวจึงทำให้บริษัทฯ
ต้องมีความระมัดระวังในการปล่อยและเพิ่มวงเงินสินเชื่อให้กับลูกค้าเพื่อลดความเสี่ยงทางด้านการเงินหรือการไม่ชำระหนี้จากลูกค้า
ในปี 2552 นั้น บริษัทมีมาตรการควบคุมลูกหนี้การค้าอย่างเข้มงวด
รวมทั้งกำหนดให้หลักประกันจากลูกค้า เพื่อค้ำประกันการชำระเงินด้วย

ความเสี่ยงของตลาดต่างประเทศ

ตลาดต่างประเทศของบริษัทส่วนใหญ่ ยังคงเป็นความต้องการจากตลาดในประเทศจีน
ซึ่งเป็นความเสี่ยงที่เกิดจากตัวแปรหลายประการ เช่น สภาพภูมิอากาศ
การแข่งขันกับผู้ขายยางมะตอยในพื้นที่ เป็นต้น ในระหว่างเดือนมิถุนายนถึงเดือนตุลาคมปี 2552
ความสามารถในการแข่งขันของผลิตภัณฑ์จากเอเชียตะวันออกเฉียงใต้ลดลงเมื่อเทียบกับผลิตภัณฑ์ที่ผลิตได้ในท้องถิ่น
อีกทั้งผลิตภัณฑ์นำเข้าในประเทศจีนส่วนใหญ่นำเข้ามาจากผู้ผลิตในประเทศเกาหลีใต้
ในช่วงระยะเวลาดังกล่าวบริษัทได้มุ่งเน้นตลาดเอเชียตะวันออกเฉียงใต้ทดแทน
เพื่อที่จะชดเชยกับปริมาณการขายที่ลดลงในประเทศจีน

บริษัทยังคาดว่า
ความผันผวนทางด้านราคาและการนำเข้ายางมะตอยในประเทศจีนยังจะมีอยู่ในอนาคต
ถึงแม้ความต้องการยางมะตอยในประเทศจีนจะสูงขึ้นต่อเนื่องก็ตาม
ในทำนองเดียวกันความไม่แน่นอนของความต้องการยางมะตอยในตลาดหลักอื่น เช่น
ประเทศเวียดนาม ประเทศอินโดนีเซียและประเทศมาเลเซียก็ยังคงมีความต่อเนื่องไปอีกเช่นกัน
เพื่อลดผลกระทบจากความต้องการที่แตกต่างกันไปในแต่ละประเทศ
บริษัทมีแผนที่จะขยายตลาดการส่งออกไปยังประเทศเป้าหมายอื่นๆ
ซึ่งในปัจจุบันได้ขยายการขายครอบคลุมถึง 16 ประเทศแล้ว

ความเสี่ยงของการจัดหาวัตถุดิบ

ความผันผวนของราคาวัตถุดิบถือเป็นปัจจัยเสี่ยงที่สำคัญมาก
บริษัทมีความพยายามอย่างต่อเนื่องที่จะลดความเสี่ยงด้านนี้โดยการรักษาสัมพันธ์ระยะยาวที่ดีกับทุกโรงกลั่นในทวีปเอเซีย
โดยการเยี่ยมเยียนและทำสัญญาซื้ออย่างสม่ำเสมอ
ปัจจุบันนี้ความเสี่ยงทางด้านการจัดหายางมะตอยนั้นได้ลดลงเพราะบริษัทสามารถจัดหายางมะตอยจากโรงกลั่นยางมะตอยของบริษัทย่อยในประเทศมาเลเซีย
การขยายเครือข่ายผ่านทางพันธมิตรส่งเสริมให้บริษัทสามารถจัดซื้อจากแหล่งวัตถุดิบใหม่ได้อย่างมีประสิทธิภาพในราคาเหมาะสม

ความเสี่ยงของแหล่งผลิตน้ำมันดิบหนัก

KBC เป็นโรงกลั่นยางมะตอยในประเทศมาเลเซีย ซึ่งออกแบบมาเพื่อกลั่นน้ำมันดิบหนัก
จากประเทศแถบอเมริกาใต้ซึ่งปริมาณและการได้มาของน้ำมันดิบที่มีอยู่มีจำกัด
เพราะขึ้นอยู่กับการที่ผู้ผลิตจะลดกำลังการผลิต (ปัญหาทางด้านเทคนิค)
และจากความต้องการน้ำมันดิบชนิดนี้สูงขึ้นจากโรงกลั่นอื่น
การที่บริษัทไม่สามารถจัดหาน้ำมันดิบประเภทที่ต้องการในจำนวนที่เหมาะสมและเวลาที่ต้องการ
อาจจะทำให้โรงกลั่นยางมะตอยของบริษัทต้องปิดชั่วคราวซึ่งจะส่งผลต่อการขายสินค้าให้ลูกค้า

เพื่อหลีกเลี่ยงการประสบปัญหาการขาดแคลนน้ำมันดิบหนัก
บริษัทได้แสวงหาแหล่งน้ำมันดิบหนักอื่นที่สามารถเป็นวัตถุดิบที่ใช้ในการผลิตได้เหมือนกัน ปี 2552
บริษัทได้จัดหาน้ำมันดิบหลายชนิดจาก 3 แหล่งเพื่อใช้ในการกลั่นในปี 2553
และบริษัทยังคงพยายามอย่างต่อเนื่องที่จะจัดหาน้ำมันดิบหนักภายใต้สัญญาระยะยาวเพื่อให้มั่นใจ
เละเชื่อถือได้ในการมีน้ำมันดิบหนักอย่างต่อเนื่องในการผลิต

ความเสี่ยงของความผันผวนในราคาน้ำมัน

ความผันผวนที่สูงของตลาดผลิตภัณฑ์ปิโตรเลียม
ทำให้เกิดการเปลี่ยนแปลงของราคาขึ้นลงอย่างรวดเร็ว ซึ่งอาจถึงร้อยละ 5 ต่อวัน
ดังนั้นบริษัทจึงให้ความสำคัญที่จะลดความเสี่ยงที่เกี่ยวข้องกับความผันผวนของทั้งน้ำมันดิบและราคาสินค้าอยู่ตลอดเวลา
กลุ่มบริษัทใช้เครื่องมือทางการเงินเพื่อประกันความเสี่ยงจากราคาสินค้าในแต่ละช่วงเวลาของสินค้าคงเหลือ
การประกันความเสี่ยงเหล่านี้ช่วยป้องกันกำไรขั้นต้นในแต่ละครั้งของการซื้อและช่วยลดความเสี่ยงจากความผันผวนดังกล่าว

ความเสี่ยงของการขนส่งยางมะตอย

กลุ่มทิปโก้แอสฟัลท์มีเรือขนส่งยางมะตอย 5 ลำ
บริษัทเรือเดินทะเลขนส่งยางมะตอยของกลุ่มบริษัทจะดำเนินงานด้วยพันธกิจที่จะไม่ให้เกิดอุบัติเหตุ
บาดเจ็บและน้ำมันรั่ว (Zero accidents, Zero injuries and Zero oil spills)
~~c]t~~กลุ่มบริษัทยังเพิ่มความมั่นใจโดยการทำประกันคุ้มครองชั้นหนึ่งเพื่อปกป้องสินทรัพย์ที่อาจเกิดความเสียหายและการเรียกร้องจากบุคคลที่เกี่ยวข้องจากความเสียหาย

ถึงแม้ว่า
การขนส่งยางมะตอยทางเรือเดินทะเลเป็นสัดส่วนที่น้อยเมื่อเปรียบเทียบกับการขนส่งทางเรือเดินทะเลระหว่างประเทศโดยรวม
แต่มีผลกระทบจากการเปลี่ยนแปลงในธุรกิจ ปัจจุบันอุตสาหกรรมการเดินเรือเติบโตอย่างมาก
จึงเป็นความท้าทายและขาดแคลนอย่างมากในการหาบุคคลากรที่มีประสบการณ์การเดินเรือ

การเพิ่มขึ้นของปริมาณการขนส่งและการค้ายางมะตอย
ทำให้มีความต้องการจำนวนเรือขนส่งยางมะตอยในภูมิภาคมากขึ้น
จำนวนเรือขนส่งยางมะตอยในตลาดจึงขึ้นอยู่กับการนำเข้ายางมะตอยของประเทศจีน
ซึ่งเป็นตลาดใหญ่ที่สุดในทวีปเอเชีย การผันผวนของการส่งออกถูกผลักดันจากความต้องการจากจีน
ซึ่งส่งผลกระทบอย่างมากต่อการมีอยู่ของระวางบรรทุกในเอเชียแปซิฟิค

ความเสี่ยงของทางการเงิน

กลุ่มบริษัทมีความเสี่ยงด้านการเงินหลายด้าน รวมทั้งความเสี่ยงด้านสินเชื่อ สภาพคล่อง
อัตราแลกเปลี่ยน อัตราดอกเบี้ยและความเสี่ยงจากราคาน้ำมัน
กลุ่มบริษัทใช้เครื่องมือทางการเงินหลายประเภทในการบริหารจัดการความเสี่ยงเหล่านี้
ทั้งนี้กลุ่มบริษัทไม่ได้ใช้เครื่องมือทางการเงินเพื่อการซื้อขายตราสารทางการเงิน เพื่อการเก็งกำไร

ความเสี่ยงทางด้านสินเชื่อ

กลุ่มบริษัทมีการบริหารความเสี่ยงด้านการให้สินเชื่อโดยกำหนดให้มีนโยบายการควบคุมสินเชื่อที่เหมาะสมและรัดกุม
และมีการประเมินเป็นประจำ การประเมินสินเชื่อของลูกค้าทั้งหมดมีขั้นตอนการอนุมัติอย่างชัดเจน
บริษัทไม่มีความเสี่ยงทางด้านฐานลูกค้าที่เป็นสาระสำคัญ และในปี 2552
กลุ่มบริษัทใช้บริการจากธนาคารที่มีชื่อเสียงทั้งภายในประเทศและต่างประเทศ
เพื่อลดความเสี่ยงอาจจะเกิดขึ้นจากการใช้เครื่องมือทางการเงินนั้น

ความเสี่ยงจากสภาพคล่อง

กลุ่มบริษัท มีนโยบายการจัดการความเสี่ยงของสภาพคล่อง
โดยมีการกู้เงินระยะยาวเพื่อมาทดแทนการกู้เงินระยะสั้น
ขณะเดียวกันเมื่อมีการซื้อขายในระยะสั้นมากขึ้นซึ่งรวมทั้งการซื้อน้ำมันดิบนำเข้าจากต่างประเทศ
บริษัทยังคงได้รับการสนับสนุนวงเงินสินเชื่อเพิ่มขึ้นเพื่อรองรับทุนหมุนเวียนของบริษัท

ความเสี่ยงจากอัตราแลกเปลี่ยน

กลุ่มบริษัท มีความเสี่ยงทางด้านอัตราแลกเปลี่ยน จากการซื้อวัตถุดิบและจากการขายต่างประเทศ
กลุ่มบริษัทมีนโยบายเพื่อที่จะลดความเสี่ยงด้านอัตราแลกเปลี่ยนโดยการทำสัญญา Forward
ที่มีอายุสัญญาน้อยกว่า 6 เดือน แต่เมื่อมีความจำเป็นและอยู่ในนโยบายของบริษัท สัญญา Forward
สามารถยืดระยะเวลาการทำออกไปได้อีกจนถึงวันครบอายุ

ความเสี่ยงจากอัตราดอกเบี้ย

กลุ่มบริษัท ในต่างประเทศใช้เครื่องมือทางการเงิน เช่น Interest Rate Swaps
ในการบริหารเพื่อลดความเสี่ยงจากอัตราดอกเบี้ยคงที่ สำหรับการกู้ยืมเงินในระยะยาว

ความเสี่ยงด้านความผันผวนของราคาน้ำมัน

กลุ่มบริษัท มีความเสี่ยงจากความผันผวนของราคาน้ำมัน
ซึ่งมาจากการจัดซื้อน้ำมันดิบหนักและการขายผลิตภัณฑ์น้ำมัน
กลุ่มบริษัทมีนโยบายการประกันความเสี่ยงเพื่อปกป้องกำไรขั้นต้นหรือมูลค่าของสินค้าคงเหลือโดยใช้สัญญาทั้งหมดที่มีอายุน้อยกว่า
6 เดือน